車路士傷兵惡化 又有兩位猛將倦勤
2024年04月13日 19:01
東網電視
更多新聞短片
安素費南迪斯(左)加入傷兵行列。(Getty Images)
今季備受傷兵問題困擾嘅車路士再受打擊,領隊普捷天奴透露中場安素費南迪斯、中堅阿素迪沙斯都加入「十字兵」行列,可能缺陣周二(16日)凌晨英超主場對愛華頓。
普捷天奴話:「安素同阿素正在接受治療同評估,佢哋有唔同傷患在身,問題唔算太嚴重,至於能否上陣對愛華頓,仍然存在疑問。」除咗安素費南迪斯、阿素迪沙斯之外,翼鋒史達寧、門將羅拔山齊士抱病在身,後衞利維高維爾、列斯占士、韋斯利科芬拿、中場尼干古、烏高祖克胡、羅美奧拉維亞仍然養傷。
唯一好消息係左後衞芝維爾已經復操,但未必可以上陣對愛華頓。